Ehe. Paul Greengrass o kenlabourat gant Matt Damon, ur wech choazh. Ket evit unan eus filmoù Jason Bourne avat. Ar wech-mañ ez eo istor ur soudard amerikan, nechet gant ar fed ne vefe kavet arm a zistruj e-leizh ebet en Irak.  Moarvat e vefe bet brasoch pouez ar film un  toullad bloavezhioù zo pa soñje choazh da dud zo e oa eus an armoù-se. Dedennus eo memestra gwelet tudenn ar soudard o verzout eo faos abeg ar brezel, pe ivez Irakiz o welet ne vez ket klasket sikour anezho. Un tamm simpl eo marteze ar chemenn, met paotr ar CIA da skouer a fell dezhañ chom hep lazhañ tud met a zo prest da gaout emglev gant unan eus pennoù arme Sadam Hussein, pe choazh tudenn an Irakian Freddy a vez tapet hag a embann sklaer e soñj. Gwelet e vez ivez ez eo luziet hag ez eus kalz disemglev etre  pobladoù disheñvel Irak. Pep hini en deus choant e damm galloud…  Ma, dedennus eo ar film neuze. Tud zo a vo hegaset gant ar chamera o fiñval ordin. Reoù all, eveldon a vo (kalz) jenetoch gant greun ar skeudenn, dreist-holl er prantadoù a dremen deus noz. Ur spont eo. Da gentañ tout em eus soñjet ah ya, evelse e ra un tamm efed teulfilm, traoù tapet gant ur benveg skeudennoù niverel pe gant ur zoom un tamm dister. Perak ket? Peogwir ez eus un tamm a bad un hanter eur evelse, pep skeudenn un tamm  teñval a zo leeeeeun a bikoù gwer euzhus a ro choant techout en ur huchal Ma daoulagad! Ma daoulagad ken kaer!.  Dipitus spontus eo an dibab se neuze, rak mod all eo kentoch mat ar film! PERAK???